আর কোন কোন জেলায় কারণ দর্শানোর নোটিশ পাঠানো হতে পারে জানতে চাইলে দীপু মনি বলেন, ‘এই মুহূর্তে যেসব জেলায় পাঠানোর প্রয়োজন মনে হয়েছে সেসব জেলায় পাঠানো হয়েছে। দলের যেকোনো পর্যায়ের যে-ই হোক না কেন, যত প্রভাবশালী নেতাই হোক না কেন, দলীয় শৃঙ্খলার বাইরে কোনো কাজ করলে তার বিরুদ্ধে সাংগঠনিক ব্যবস্থা নেওয়া হবে। একটি দলে শৃঙ্খলা সব সময়ই প্রয়োজন তবে নির্বাচনকে সামনে রেখে দলীয় শৃঙ্খলা আরো বেশি জরুরি।’